Ma armastan ikka immigrantide üle virisevaid vanemaid inimesi ärritada  väitega, et see on nende heaolu sh pensioni hind :)  Immigratsioon on siiski Euroopas olnud juba aastakümneid ametlik poliitika ja ennekõike ajendatud demograafilistest trendidest - kahanev iive ning vananev elanikkond. Seega paljuski paratamatu, aga kindlasti on vaated immigratsioonile 21. sajandi hakul oluliselt teised võrreldes näit 1970.-tega. Samas mina näen Eestis vähemalt mingit osalist immigratsiooni kompensatsiooni mehhanismi majandusliku aktiivsuse suurendamises - 1990. aastaga võrreldes on  Eesti tööjõus osalemise määr ligi 10% vähenenud samas, kui EU maade majandusliku aktiivsuse näitaja on pea konstantsena püsiv või lausa kasvav. Üheks ressursiks oleks ju kodused emad - noored, kaasaegse haridusega jne.